
DR 30.10.2012 33 

 
Jadi perkara-perkara seumpama ini pada saya Tuan Pengerusi, untuk makluman 

MARA, ia tidak timbullah layak atau tidak layak ini. Ia tidak timbul sudah, apa yang 
dikatakan sebab saya hendak ulang balik pelajar-pelajar bumiputera termasuk Sabah dan 
Sarawak, semua kaum bumiputera yang masih lagi dilindungi oleh perlembagaan di bawah 
hak keistimewaan sepatutnya mereka-mereka ini secara automatik diberi biasiswa. Kalau 
tidak pun pinjaman penuh. Janganlah separuh-separuh. Selepas itu kena merayu pula, beri 
lagi separuh. Jadi, menimbulkan masalah, kerisauan, memeningkan kepala ibu bapa bila 
anak-anak mereka tunggu masa sahaja untuk melanjutkan pelajaran ke luar negara.  

Tuan Pengerusi: Terima kasih Yang Berhormat. 

Dato’ Ibrahim Ali: Tuan Pengerusi, terima kasih. Saya menyokong. 

Tuan Pengerusi: Terima kasih. Yang Berhormat Batang Sadong. Selepas Yang 
Berhormat Batang Sadong, Yang Berhormat Batu Gajah.  

 

12.33 tgh. 

Puan Hajah Nancy Shukri [Batang Sadong]: Terima kasih Tuan Pengerusi di 
atas peluang ini kerana inilah peluang yang terbaik untuk kita menyuarakan aduan dan juga 
suara hati rakyat kita. Jadi, yang pertama saya hendak sentuh sini ialah Butiran 02300 
mengenai Jalan-jalan Luar Bandar, yang mana kita telah menerima pada- untuk negeri 
Sarawak telah diluluskan di bahawa Rancangan Malaysia Kesembilan dan diteruskan di 
bawah Pelan Transformasi Kerajaan dengan tujuan untuk meningkatkan, dan perbanyakan 
pembinaan jalan di luar bandar. Sesungguhnya kami di negeri Sarawak amat menghargai 
usaha kerajaan dalam memajukan sistem pengangkutan yang amat diperlukan bagi 
menyokong pembangunan dan perkembangan ekonomi luar bandar terutamanya di 
kawasan luar bandar terutamanya di kawasan pedalaman dan yang terpencil masih lagi 
memerlukan kemudahan jalan raya.  

Bagi tempoh tahun 2006 sehingga 2011, Kementerian Kemajuan Luar Bandar dan 
Wilayah telah diluluskan peruntukan berjumlah RM1.727 bilion untuk melaksanakan 175 
projek bagi membina dan menaik taraf jalan untuk negeri Sarawak. Namun begitu hasil 
pemeriksaan audit oleh Jabatan Audit Negara telah menemui beberapa masalah seperti 
yang kalau boleh kita rujuk laporan maklum balas daripada Perbendaharaan Malaysia ke 
atas isu-isu utama dalam Laporan Ketua Audit Negara mengenai penyata kewangan, 
pengurusan kewangan dan aktiviti kementerian ataupun jabatan serta pengurusan syarikat 
kerajaan persekutuan bagi tahun 2011. Rujuk muka surat 139 hingga 145, di mana pertama 
prestasi pelaksanaan projek adalah kurang memuaskan kerana 38 projek iaitu bersamaan 
dengan 37.6 peratus bernilai RM178.94 juta telah disiapkan, telah mengalami kelewatan 
antara 15 hingga 242 hari daripada jadual asalnya.  

Kedua pula, didapati sebanyak 13 projek sama dengan 17.6 peratus bernilai 
RM229.27 juta daripada 74 projek yang sedang dilaksanakan merupakan projek sakit 
kerana telah lewat jadual melebihi 20 peratus.  

Ketiga pula, pembinaan jalan tidak menepati spesifikasi kontrak dan keempat 
ketidakpuasan pelanggan daripada maklum balas pelanggan terhadap kualiti pembinaan 
jalan, keselamatan dan keselesaan jalan. Tuan Pengerusi, kita di Sarawak, kita amat 
berterima kasih dengan hasrat kerajaan. Akan tetapi kita khuatir juga bahawa hasrat rakyat 
luar bandar Sarawak untuk menikmati kemudahan jalan raya yang baik dan selesa tidak 
tercapai. Kesan daripada keadaan ini ia akan menjejaskan pendapatan mereka dan 
menyulitkan keadaan khususnya apabila berlakunya kecemasan. Apatah lagi hasrat 
kerajaan tidak tercapai diakibatkan oleh pelaksanaan yang tidak begitu memuaskan. Malah 
keadaan jalan raya yang dibina ada juga tidak selamat dan berbahaya kepada pengguna 
kerana tidak menepati spesifikasi dan standard jalan yang dikehendaki.  

Skop kerja yang tidak menyeluruh seperti pembinaan culvert dan jambatan juta 
telah gagal diadakan kerana kesilapan perancangan dan tidak dimasukkan ke dalam skop 
kerja kontrak hingga menyebabkan peruntukan kewangan bagi projek tersebut tidak 
mencukupi. Saya melihat jika masalah ini sering berlaku, maka sasaran kerajaan untuk 
meningkatkan pendapatan rakyat luar bandar dan memberi keselesaan prasarana kepada 
mereka menjelang tahun 2020 tidak mungkin akan tercapai.  



Jadi perkara-perkara seumpama ini pada saya Tuan Pengerusi, untuk makluman MARA, ia tidak timbullah layak atau tidak layak ini. Ia tidak timbul sudah, apa yang dikatakan sebab saya hendak ulang balik pelajar-pelajar bumiputera termasuk Sabah dan Sarawak, semua kaum bumiputera yang masih lagi dilindungi oleh perlembagaan di bawah hak keistimewaan sepatutnya mereka-mereka ini secara automatik diberi biasiswa. Kalau tidak pun pinjaman penuh. Janganlah separuh-separuh. Selepas itu kena merayu pula, beri lagi separuh. Jadi, menimbulkan masalah, kerisauan, memeningkan kepala ibu bapa bila anak-anak mereka tunggu masa sahaja untuk melanjutkan pelajaran ke luar negara. Tuan Pengerusi: Terima kasih Yang Berhormat. Dato' Ibrahim Ali: Tuan Pengerusi, terima kasih. Saya menyokong. Tuan Pengerusi: Terima kasih. Yang Berhormat Batang Sadong. Selepas Yang Berhormat Batang Sadong, Yang Berhormat Batu Gajah. 12.33 tgh. Puan Hajah Nancy Shukri [Batang Sadong]: Terima kasih Tuan Pengerusi di atas peluang ini kerana inilah peluang yang terbaik untuk kita menyuarakan aduan dan juga suara hati rakyat kita. Jadi, yang pertama saya hendak sentuh sini ialah Butiran 02300 mengenai Jalan-jalan Luar Bandar, yang mana kita telah menerima pada- untuk negeri Sarawak telah diluluskan di bahawa Rancangan Malaysia Kesembilan dan diteruskan di bawah Pelan Transformasi Kerajaan dengan tujuan untuk meningkatkan, dan perbanyakan pembinaan jalan di luar bandar. Sesungguhnya kami di negeri Sarawak amat menghargai usaha kerajaan dalam memajukan sistem pengangkutan yang amat diperlukan bagi menyokong pembangunan dan perkembangan ekonomi luar bandar terutamanya di kawasan luar bandar terutamanya di kawasan pedalaman dan yang terpencil masih lagi memerlukan kemudahan jalan raya. Bagi tempoh tahun 2006 sehingga 2011, Kementerian Kemajuan Luar Bandar dan Wilayah telah diluluskan peruntukan berjumlah RM1.727 bilion untuk melaksanakan 175 projek bagi membina dan menaik taraf jalan untuk negeri Sarawak. Namun begitu hasil pemeriksaan audit oleh Jabatan Audit Negara telah menemui beberapa masalah seperti yang kalau boleh kita rujuk laporan maklum balas daripada Perbendaharaan Malaysia ke atas isu-isu utama dalam Laporan Ketua Audit Negara mengenai penyata kewangan, pengurusan kewangan dan aktiviti kementerian ataupun jabatan serta pengurusan syarikat kerajaan persekutuan bagi tahun 2011. Rujuk muka surat 139 hingga 145, di mana pertama prestasi pelaksanaan projek adalah kurang memuaskan kerana 38 projek iaitu bersamaan dengan 37.6 peratus bernilai RM178.94 juta telah disiapkan, telah mengalami kelewatan antara 15 hingga 242 hari daripada jadual asalnya. Kedua pula, didapati sebanyak 13 projek sama dengan 17.6 peratus bernilai RM229.27 juta daripada 74 projek yang sedang dilaksanakan merupakan projek sakit kerana telah lewat jadual melebihi 20 peratus. Ketiga pula, pembinaan jalan tidak menepati spesifikasi kontrak dan keempat ketidakpuasan pelanggan daripada maklum balas pelanggan terhadap kualiti pembinaan jalan, keselamatan dan keselesaan jalan. Tuan Pengerusi, kita di Sarawak, kita amat berterima kasih dengan hasrat kerajaan. Akan tetapi kita khuatir juga bahawa hasrat rakyat luar bandar Sarawak untuk menikmati kemudahan jalan raya yang baik dan selesa tidak tercapai. Kesan daripada keadaan ini ia akan menjejaskan pendapatan mereka dan menyulitkan keadaan khususnya apabila berlakunya kecemasan. Apatah lagi hasrat kerajaan tidak tercapai diakibatkan oleh pelaksanaan yang tidak begitu memuaskan. Malah keadaan jalan raya yang dibina ada juga tidak selamat dan berbahaya kepada pengguna kerana tidak menepati spesifikasi dan standard jalan yang dikehendaki. Skop kerja yang tidak menyeluruh seperti pembinaan culvert dan jambatan juta telah gagal diadakan kerana kesilapan perancangan dan tidak dimasukkan ke dalam skop kerja kontrak hingga menyebabkan peruntukan kewangan bagi projek tersebut tidak mencukupi. Saya melihat jika masalah ini sering berlaku, maka sasaran kerajaan untuk meningkatkan pendapatan rakyat luar bandar dan memberi keselesaan prasarana kepada mereka menjelang tahun 2020 tidak mungkin akan tercapai.